Aalborg Stiftstidende, 1843-01-01
Hvad angaaer flere den kgl. Kasse tilhørende Bygninger, saasom Kunstmuseets Gaard i Dronningens Tvergade, Naturaliecabinettets Gaard i Stormgaden, tvende saakaldte østersøiske Pakhuse og det saakaldte Saltcompagnies Pakhuus paa Christianshavn, der ere bestemte til at bortsælges, og hvorved 4200 Rbd. aarlig ville kunne bespares, da maatte man med den Roeskildske Forsamling udtale sig for at disse Eiendomme snarest muligt afhændes. De kongl. Slotte, som vedligeholdes for Statens Regning, og til hvis aarlige Vedligeholdelse m.v., for 1841 er calculeret 103,000 Rbd., beløbe sig i Danmark til over 20, hvoraf meer end Halvdelen er beliggende i eller i Nærheden af Kjøbenhavn, og naar overveies, at i den senere Tid adskillige ere tilkomne, da synes det ønskeligt, ved Formindskelse i disse kgl. Bygningers Antal, at tilveiebringe Besparelse. Committeen troer imidlertid, at forskjellige Hensyn ikke tilstede nogen gjennemgribende Jndskrænkning i denne Henseende, og at nogle af disse Bygninger allerede af den (?) Grund fortjene at vedligeholdes at de staae som historiske Mindemærker om en svunden Tids Bygningskunst; men, ligesom en Forøgelse af de kgl. Slettes Antal, isærdeleshed efter Finantsernes nærværende Tilstand, maa fraraades, saaledes gives der ogsaa enkelte, der formeentlig uden betydeligt Afsavn vilde kunne undværes, og nævnes som saadanne: Fredensborg Slot, Marienlyst ved Helsingør og Palaierne Horsens og Aalborg. (Det Sidstnævnte er formodentlig den gamle Slotsbygning, der, saavel i architechtonisk som i enhver anden Heenseende, kun ironisk kan erholde Prædicat af Palai. Denne Bygning der fortiden kun afgiver Stiftamtmandsbolig medens indtil for et Par Aar siden ogsaa Amtsforvalteren havde Bopæl sammesteds, for hvilken har nu remunereres af Finantserne med 350 Rbd., attraaes ogsaa, saavidt vides, solgt af Regjeringen, saasnart Leiliehed hertil viser sig.) Directeurerne for den færøiske og grønlandske Handel ere tillagte i Gage og Emolumenter saameget, at herfor aarlig kan betegnes en Sum af 9107 Rbd., hvilket udgjør over 3000 Rbd. i Gjennemsnit for hver af disse Embedsmænd. Da disse Lønninge, ikke staae i noget rimeligt Forhold til Arbeidet, som uden Anstrængelse besørges ved Siden af andre lønnede Embedsforretninger, saa maa Committ. med de Roeskildske Stænder andrage paa, at en Forandring heri snarest skeer. Committeen gaaer derpaa over til at omtale Udgifterne under Naadessecretariatet, den alm. Pensionskasse og den aftagende Pensionsliste. Foreløbigen bemærkes, at Statsindtægterne, udenfor det almindelige Pensions- og Gratiallevæsen, lide Afgang ved en Mængde forskjellige andre Understøttelser, som ikke ere rubricerede under ovennævnte Udgiftscontii. Herhen hører den saakaldte Cancellisond til Understøttelse af Cancelliets Betiente, Generaltoldkammerets Understøttelseskasse, Rentekammerets Fattigbøsse, Statsgjældsdirectionens Understøttelseskasse, Understøttelse til "Trængende under Finantsdeputationen, Pensioner af Landmilicesonden til Værnepligtige, som komme til Skade m.v. Da der saaledes savnes en Sammenstilling af alle Summer, som under Navn af Understøttelser, Pensioner o. d. falde Finantserne til Last, vilde det være ønskeligt, at alle de Udgifter, der henhøre under samme Kategorie, bleve samlede under eet hvorved Oversigten vilde lettes. Hvad nu angaaer de enkelte Hovedudgiftsconti, omtales først Gratialevæsenet eller de Understøttelser, som henhøre under Secretariatet for NaadessagerUdgifterne herved ere (medberegnet Lønningerne til Embedsmændene under Secretariatet) i Budgetterne for 1841 og 1843 caleuteret til circa 256,000 Rbd. J 1841 har imidlertid en Underballance fundet Sted, idet den normere Sum er bleven overskreden med et Beløb af 13425 Rbd., hvilket erklæredes at hidrøre derfra, at Statssecretariatet endnu i 1841 har maattet udrede de Understøttelser, der til hvert Aars Flyttetid tilstodes endeel tjenstgiørende Militaire, og som i det afvigte Aar udgjorde 20,982 Rbd., ligesom ogsaa derfra, at det Samme var Tilfældet, hvad Aarets første Halvdeel angaaer, med de Understøttelser af lige Natur, der tilflød forskjellige under Collegierne sorterende Embedsmænd og Betjente. Resultatet af denne Branches Udgiftslister siden 1835 er altsaa, at Understøttelsesbeløbet, som i 1836 var steget til 299,000 Rbd., siden den Tid gradviis har formindsket sig indtil i 1841, da det har været høiere end i det nærmest foregaaende Regnskabsaar. Vel maa det nu antages, at Udgiften igjen vil aftage for 1842, idet den vil blive formindsket med de ovenanførte ca. 21,000 Rbd. og hvad meer i 1841 har været uddeelt til Huusleiehjælp; men naar sees hen til, at Understøttelsesbeløbet naar 40,000 a 50,000 Rbd. fradrages for Honorarer) i Calculen for 1835 kan supponeres at have være beregnet til ikke meer end 220,000 a 230000 Rbd., og at der siden den Tid har fundet betydelige Forbedringer Sted i en Mængde Embedsmænds saavel Gager som Pensioner, hvilket nødvendig maa formindske Trangen til extraordinaire Understøttelser, saa synes det med Føie at kunne ventes, at en ikke ringe Qvo tient af det nærværende Beløb ved den endelige Normering, som endnu imodesees, vil blive inddraget og besvaret. Den holsteenske Stænderforsamling har udtalt sig for, at Udgifterne under denne Branche bør nedsættes til 100,000 Rbd. Skjøndt Committeen ikke troer sig tilstrækkeligt oplyst om Forholdene, for at kunne stille et saa bestemt Andragende, saa maa den dog samstemme med hin Forsamling i den Formening, at Understøttelserne under Secretariatet for Naadessager snarest muligt bør undergaae en betydelig Reduction. – Udgiften under den almindelige Pensionskasse har i 1838 udgjort 599,000 Rbd., i 1839 589,000 Rbd., i 1840 597,000 Rbd., og for 1841 ialt 603, 267 Rbd. Siden den Tid er endnu ifølge Resolaf 22de Juli f. A. tilkommet et Beløb af 6124 Rbd., hvorefter Totalsummen bliver noget over 609,000 Rbd.